**MAGYAR NEMZETI MÚZEUM**

**Programsorozat a nemzeti ünnep alkalmából**

* **sajtóanyag –**

170 évvel ezelőtt a március 15-i forradalomban a Magyar Nemzeti Múzeum kiemelkedő jelentőségű szerepet kapott, most pedig a látogatók kerülnek a középpontba, az intézmény ugyanis egy nagyszabású, egész hétvégét betöltő programcsomaggal ünnepel.

1. **2018. március 15.** */A belépés és a programok ingyenesek egész nap./*

MÁRCIUS 15. | INGYENES PROGRAMOK A NEMZETI MÚZEUMBAN
170 ÉVES A FORRADALOM - KÜLÖNLEGES PROGRAMOKKAL VÁRUNK!

11:00 és 14:00 órakor  **'48 APRÓPÉNZRE VÁLTVA** - Pénz-és kitüntetéstörténeti érdekességek -  Dr. Pallos Lajos (numizmatikai szakmuzeológus, Éremtár)

12:00 órakor **TÁBORNOKOK FEGYVEREI AZ 1848-49-ES SZABADSÁGHARCBAN** - Dr. Kovács S. Tibor (fegyvertörténész, Történeti Tár)

13:00 és 15:00 órakor  **1848 NAGY ALAKJAI A RELIKVIÁK ÉS A FORRADALMI RÖPIRATOK TÜKRÉBEN** - M. Lovas Krisztina (történész szakmuzeológus, Központi Adattár és Digitális Képarchívum)

16:00 órakor **A MAGYAR NEMZETI MÚZEUM 1848/49-BEN** - Debreczeni-Droppán Béla (történész szakmuzeológus, Központi Adattár és Digitális Képarchívum)

A csoportok a **találkozási ponttól** indulnak az Aulából, vagy a Rotundából.

**2. 2018. március 16. péntek** /*Kedvezményes belépőjegy egész nap: felnőtteknek 1.000 Ft, nyugdíjasoknak (62-70 között) és fiataloknak (26 év alattiaknak) 500 Ft./*

**FORRADALMI HÉTKÖZNAPOK | ÉLŐ MÚZEUM-SZÍNHÁZ** *Kezdési időpontok: 10:00, 12:00, 15:00*

1848. március idusa élőben: vajon hogyan élte meg a reformkori ember, hogy épp a történelem részévé válik? Mi mozgatta a hazafias költőket, az álmodozó kisasszonyokat, vagy épp a ravasz fogadósokat és a kotnyeles cselédlányokat a nagy napokban?
Pillantsunk be együtt a forradalmi hétköznapok világába, ismerjük meg a múzeumi örökség mögött megelevenedő emberek mindennapjait egy kalandos időutazáson!
Figyelem! Szereplőinkkel a nyugodt pihenésen kívül bármi megtörténhet!

A jelenetsorok közti szünetekben a Mare Temporis jóvoltából testközelből ismerkedhetünk meg a korszak hétköznapjaival, gyorsan változó divatjával, és ma már talán mulatságos szokásaival.
Regisztráció: <https://mnm.hu/hu/esemenyek/forradalmi-hetkoznapok-elo-muzeum-szinhaz-2>

3. **2018. március 17. szombat** /*Kedvezményes belépőjegy egész nap: felnőtteknek 1.000 Ft, nyugdíjasoknak (62-70 között) és fiataloknak (26 év alattiaknak) 500 Ft + Hónap 3. szombatja kedvezmények/*

**14:00 MÁRCIUSI MESÉK MÁRCIUSI IFJAKNAK**

Milyen mesék keringtek a magyar hagyományban a forradalom idején? Milyen meséket írtak a márciusi ifjak saját és a nemzet gyermekeinek? Milyen történetek születtek a néphagyományban a szabadságharcról és résztvevőiről?
Ritkán hallott népmesék, történelmi mondák, és igaz történetek nyitnak új ablakot a magyar történelem legendás időszakára.

Mesélő: **Zalka Csenge;** Helyszín: Állandó történeti kiállítás 12. terem

Regisztráció: <https://mnm.hu/hu/esemenyek/marciusi-mesek-marciusi-ifjaknak-0>​

4. **Március 18. vasárnap** /*Kedvezményes belépőjegy egész nap: felnőtteknek 1.000 Ft, nyugdíjasoknak (62-70 között) és fiataloknak (26 év alattiaknak) 500 Ft./*

**15:00 FÉNYESEBB A LÁNCNÁL A KARD**
INTERAKTÍV FEGYVERTÖRTÉNETI FOGLALKOZÁS |

Játékos, drámapedagógiai elemekkel átszőtt foglalkozásra invitálunk kicsiket és nagyokat egyaránt! Fegyvertörténeti programunk kortól, nemtől és előképzettségtől függetlenül mindenkinek széles ívű áttekintést ad az 1848/49-es hadviselésről és fegyverekről.

A foglalkozás kidolgozója és vezetője: Németh Csaba múzeumpedagógus

Helyszín: Kupolaterem

Regisztráció: <https://mnm.hu/hu/fenyesebb-a-lancnal-a-kard>

A múzeum programkínálata a márciusi ünnepi hosszúhétvégét követően is folytatódik, figyelje a múzeum honlapját: [www.mnm.hu](http://www.mnm.hu)

\*\*\*

**MAGYAR NEMZETI MÚZEUM**

**Új, digitális alkalmazások**

A **Magyar Nemzeti Múzeum és a Moholy-Nagy Művészeti Egyetem TechLab** együttműködésében 1848. március 15. 170. évfordulójához kapcsolódóan két számítógépes alkalmazás fejlesztésére került sor. A két interaktív, játékos applikáció a Múzeum állandó kiállításában, az 1848/49-es szabadságharc eseményeit bemutató teremben érintőképernyős monitorokon fut.

Az egyik alkalmazás, amelynek címe „**Március 15 lépésben**” az 1848 március 15-i események 15 kiemelkedő jelentőségű helyszínét mutatja be Pest-Buda korabeli térképén. A forradalom eseményeinek térképes vizualizációjához kvízjáték is kapcsolódik.

A másik alkalmazás, amelynek címe „**Hírek a Pilvaxból**”, korabeli napilapok cikkeiből válogatva kínál bepillantást a forradalom napjainak történéseibe.

Várjuk a kíváncsi, játékos kedvű látogatókat, hogy végig kövessék a márciusi ifjak napját!